ukuva amaculo ka Sankey apo ubungalindele kuva into enjalo.

Kuti nge Sabata sihambe sishumayela emizini yama qaba. Abahedeni ngoku sebeyazi imini ye Sabata. Kuti maxa wambi sifike abantu behlanganisene kanti mhlaumbi kuya selwa, mhlaumbi kuya dudwa, mhlaumbi kuze kumbululwa. Ngenye Isabata ndafika kuko iqela elikula labantu kuselwa. Ndite ku Mabundo “Yini na ukuba ningezi etyalikeni iyi mini ye Nkosi nje.” Undipendule ngeliti “Anditi kule Saba­ta idluleyo sibe sibizwe zinkosi zetu ezingama Ngesi ukuba siye kudla sidude ? Senza njengoko asixelela njalo. Namhla nje sisela utywala.” Ndite ukupe- ndula, “Inkosazana (u-Victoria) angaba lusizi ukuba uke wanibona nize kusela utywala endaweni yokuba setyalikeni. Linganisani yena ukuba ninga ningenza intando yenkosi zenu ; kuba yena ungapezulu kwezi zilapa. Kanjalo u-Tixo ongapezulu kuyo uti “ kumbula umhla we Sabata ukuba uwugcine ngcwele.”

Apa kufike nedodana engu Mopedi, u-Fredreck Molepo obefunda e-Morija nase Lovedale. Uze ku-Makowabo ukuza kuzamela ukumisa isikolo. Uti uke wafumana inkatazo enkulu kumkuluwa wake engavumi ukuba asuke kuye. Ude ke kodwa warnyeka ukuba aze kushumayela indaba zoxolo, yasivuyisa kakulu lonto.

Omnye umshumayeli u-Charles Machaba, abaya kumazi abase Bayi, akafumananga mpumelelo kwimizamo yake yokungenisa ilizwi kumzi womkuluwa wake. Ngoku ukuma Batlokwa apo atemba ukuba Inkosi iya kumvulela ucango.

Ama Batlokwa ngabantu abasiko linye nokuba bapina. Ungafika lemihla besilwa bodwa, zintshayi ezinkulu zomya. Kungummangaliso ukuba umsebenzi wam wokugqibela Elusutu waba kukumiswa isikolo kuma Batlokwa, kanti ndiza kuti nalapa e-Transvaal ndibe nabo!

OMISWE ESIKUNDLENISIKA MR, TAINTON. Kute ngomgqibelo ngomhla 16 ka February u-Hon. William Ayliff ehamba no Charles Brownlee Esq., beza entlanganisweni ebise ndlwini yamatyala yokuza kumisela u-Mr. R. J. Bick endaweni ka Mr. Tainton. U-Mr. Brownlee ute esingisa kwiqela elikulu lenkosi ebelikona:—Urulumente umise umntu oza kuba sesikundleni senkosi yenu ebinguyihlo. Seninexesha ningenantloko. Isizatu soko ibikukuba Urulumente ubengafuni kufumane amise, koko ebefuna umntu oya kuba nokuzenza kakuhle imfanelo zake, aze abanyamekele abantu abapantsi kwake. Ufumanekile ke ngoku umntu onjalo. Ungake kodwa angake enze amazwana ambalwa ngenkosi yabo engase koyo. Akuyi kunqweneleka ukuba atete kakulu ngo Mr. Tainton kuba bonke bayazi ukuba ubezamela ilungelo yabo. Ubesisicaka sika Rulumente, esizamela ukwenza into esiyi tunywa nguye, ukunyusa abantu. Akuko namnye umntu ongati u-Mr. Tainton waka wabandezela mhlaumbi wona omnye umntu. Bayazi ukuba uhlobo afe ngalo lulihlazo kubantu abantsu- ndu. Akabulawanga ngabantu base mzini; akafelanga emfazweni; koko ebulewe ngabantu abebasebenzela. U-Mr. Tainton ukuba waye tandile nge eba wahamba nomkosi. Wati ke kodwa wanyula ukuya kwabobantu ngokuzolileyo, ngendlela yoxolo, Kwati ke noko kunjalo bambulala abobantu, bambulala ngokwa mabada. Uya temba ke ukuba abakoyo baya kwenza ukuba bafumaneke. Lomfo ke umiswa endaweni ka Mr. Tainton use ngumfana, noko indlela zake sezisaziwa. Uyaziwa kwa Rulumente, ke ucingelwa ukuba uyifanele kanye londawo. Akuko matanda ngokuba uya kuti akubazi abantu

awenze ngokukolisayo umsebenzi. Siya temba ukuba abantu baya kumtobela bampulapule. U rulumente unga angababona benyuka abantu, kungoko amisa umntu ekukoleka ukuba uya kuba kutalela njengoko ebenjalo u-Mr. Tainton.

Ute u-Mr. Brownlee unga angenza amazwana ambalwa ngaye ngokwake. Bayazi ukuba useleneminyaka engu Mpatiswa Wemicimbi Yabantsundu. Ucelile ke kwi Governor ukuba imkupe kulondawokungeniswe ke u-Mr. Ayliff, atembayo ukuba baya kusebenza kakuhle naye. Ukuba u-Rulumeni aba­ntu uyabakusela kulindeleke ukuba bayi tobele imiteto. Kukulu ke ukungayi tobeli imiteto kwabantsundu, njenangala Maxosa azingenise enkatazweni. Ukuba abantu abazifinyezi izandla zabo kwimisebenzi ecasene nomteto baya kupatwa nzima. Abaninzi kumakowabo base nkatazweni ngokusuke batabatelane intonga no Rulumente. Amagcaleka acitiwe akaseko emhlabeni wawo. Ama Ngqika ayabadula. Bona ke (ababeko ngalo mini) base sekonwabeni. Urulumente akayi kubenza nto abate cwaka. Inkosi ya Batembu itabate intonga, ye yelisela nabanye ukuba bayi ncedise, ngoku ke batiwe sa, bahamba ezintabeni. Lonto ke ibifanele ukuba sisiyalo kubo bonke. Abebesilwa no Rulumeni akufuneki ukuba bapiwe indawo. Obakuselayo uya kuba setyaleni. Ukuba umntu unga angabeka pantsi izikali kufuneka ukuba aye kwizipata mandla ezimiswe ngu Rulume­ni, zize zimbonise into angayenzayo.

Inkosi u-Siwani usuke wati sonke isizwe sake silusizi ngehlazo elipezu kwaso ngokufa kuka Mr. Tainton. Ngemini ezizayo ke baya kukangela ku Mr. Dick—umfo omiswe ngu Rulumeni abanakumdela.

U-Toise ute kusoloko afayo u-Mr. Tainton bahleli ebubini, ezinyembezini. Urulumeni wenze into entle ukumisa inkosi. Bekusoyikeka nokuza kweyona inkulu inkosi, Imantyi, kuba bebesebe qele ukuya kulo wafayo. Uyabulela ukuba bona belele. Yena okukokwake akasokuze alwe no Rulumeni.

U-Mr. Brownlee ute nakuba kwelilizwe kuko izizwe ngezizwe, Urulumeni akakukatalele oko kucazucazulula. Umteto wake mnye kubo bonke. Uya temba ukuba akusayi kubako kulwa nokuxabana pakati kwezizwe. Ukuba kubeko, Urulumeni uya kukutoba ngamandla.

U-Mjuza ute yena useleke wabona imfazwe ezintatu. Ukulwa kumdinile. Ngexesha lika Nongqause wabona ukuba akuncedi nto ukulwa no Mlungu. Tina esizinkosana ezincinane singa singalandela u-Toise no Siwani ngokubulela ukuba Urulumeni esimisele inkosi entsha. Ute olululo lwama Xosa yimfeketo yabantwana, into abanga Urulumeni angayenza kukutandazela imvula. Utsho wati, intliziyo yam inye, inye nje ingaku Rulumeni.

Abebeko ibingu Siwani, no Toise, no Mjuza, no Johannes Tshatshu, no Jafta, no Duni, no Mdito, no Tyelinganyi, no Managanya, nabanye.— *Watchman.*

UKUVIWA KWESI KOLO E-MOUNT

FRERE.

Mount Frere, December 21, 1877.

Ngenceba kaTixo sisenetamsanqa loxolo nokonwaba nakuba kuko amare angatandekiyo ngezizwe esime- lene nazo ekungati siya kuda sibe senkatazweni. Noko ke ayikandanelisi londawo. Ababantu ndikubo bawutobele kakulu umteto wakwa Rulumente, bazingxamele izinto zokukanya.

Ngolwe Sine kube kuko iqela lamanenekazi namanene abonakele esiza kwisikolo sase Osborne. Ebeza

kwenzani ? Ebeza kubonela uviwo. Emva kokukwela emahasheni, ilanga lishushu, size kufika e-Osborne Samkelwa ngovuyo.

Ndite vu kancinane ndaya etyalikeni apo uviwo belukona. Ndifike indlu izele, sekusele indawana ye zemilomo mide. Ukuba bekungenjalo nam bendiya kumelwa kuhlala pantsi ndilandele abazalwana aba- ntsundu. Uviwo belutandeka kanye. Baluncome bonke abebekona, Indawo zokufihlela, ngokukodwa abaziqube bebabini bazenze kwatandeka. Enye e’nge idlule ibibizwa ngabantwana abatatu, imbali yabo ingokuzila utywala. Iqale lembali ngokuncokola, yada indoda yaxabana nomfazi ngotywala, saza isi- hlobo sangena sayi yala indoda ukuba mayi ngalwi ngotywala kuba buyi ngcambu yenkohlakalo ezininzi. Ide okunene indoda yavuma saza ke isihlobo eso savuyisana nomfazi kuba indoda yake ibonile. Ngeli xesha kuxoxa isihlobo nendoda umfazi uman’ ukubefuzela. Ute ke yakuvuma wavuya naye. Ite lo­ndawo yabavuyisa bonke.

Ukuvuma bekumnandi kanye. Emva koviwo aba- ntwana bapuma bevuma ukuya kudla inyama yenkomo ebixeliwe. Baza ke abamhlope baya endlwini yomfundisi ukuya kudla imipeko ebilungiswe ngumfundisikazi u-Mrs. White. Mayela nexa lesitandatu sibuye sahlangana etyalikeni kwabiwa amabaso anjenge lokwe, nebanti, nekrisbanti, nekama, izipili nesepa nezinye izinto ezinoncedo. Ibaso elona belidlula amanye belilelomntu ozicokisayo. Babe baninzi abavuyisiweyo, kwaza kwaposwa amazwi okukutaza kwabangaba badanile. U-Mr. Garner, Imantyi, wenze amazwana okuncoma ititshere u-George Pamla nawokukutaza abantwana, ebayala ukuba batyalele pambili, esalatisa abazali imfanelo yokuba isikolo ba- sixase. Intlanganiso ipele ngokuvuma ele Nkosazana. Emva koko abantwana bagcotyiswe ngokunikwa ozibanisi ebezilungiswe ngumfuudisikazi. Kube kuhle kanye ukubona abantwana 250 behleli engceni eluhlaza ngenyangazana, kubonakala ukuba bonwabile. Kuvunywe kwada kwalixa lesitoba. Mandingalibali ukukankanya ukuba inkosi u-Makaula, ibiko. Uhlale iyure zontlanu etyalikeni kumvuyisile okuhambisekayo. Uno nyana abati ngu Albert White okupela konyana wake ofundileyo, bekufanele ukubulelwa ku Mr. no Mrs. White ngaye. Kubonakala ukungati u-Makaula uya wabona amatamsanqa aveliswa yimfundo. Ulungiselela ukutumela abantwa­na esikolweni. Akwaba sibe sinokuboyisa abantsundu ukuba batumele usapo lwabo esikolweni. Singancama ukuba sihle kwesiqamo salonto. Sanga isiko­lo sase Mount Frere singa cunyelwa, uhambe umse­benzi waso.

Imali ebutiweyo kuso yomnyaka ibe ngapezu kwe kulu leponti. Ndiya temba ukuba ngozayo umnyaka iya kupindwa kabini kunento ebiyiyo.

J. G.

U-SHADRACH BOBI.

U-Shadrach Bobi weza e-Lovedale evela E-Mgqa- kwebe nge 1872. Ngesizwe ube ngu Mgqika. Wa- eyinkwenkwana eqabukileyo, esimilo sinyanisileyo sivumayo ukululekwa. Kwaoko kwakubonakala ukuba uya zitanda izinto zelizwi lika Tixo koko oku- kona kucaca ukuzinikela enkonzweni kwaba ngemvuselelo eyayiko e-Lovedale nge 1874. Kubantu abazalelwe elizwini bondliwa ngalo akuhlale kulula ukuxela ixesha oqaleke ngalo umsebenzi we nguquko. Kodwa elo xesha sesilikankanyila wacacisa icala aku- lo, ukuba impilo yobukristu ayiqalanga ngabo. Wa celwa ukuba afundise isikolo sabantwana esise Love­dale waza lomsebenzi wawenza ngomonde nenzonde-